jkorsvik/nowiki_second_scrape_merged huggingface dataset:
Cornelia Jakobs

Anna Cornelia Jakobsdotter Samuelsson (født 9. mars 1992 i Nacka församling i Stockholms län i Sverige), kjent som Cornelia Jakobs, er en svensk sanger og låtskriver. Hun vant svenske Melodifestivalen 2022 med låten «Hold Me Closer» og representerte Sverige i Eurovision Song Contest 2022 i Torino.


== Bakgrunn ==
Jacobs studerte på kulturskolen Kulturama og ved Rytmus musikgymnasium i Stockholm i årene 2008–2011. Hun er medlem i popgruppen Stockholm Syndrome (tidligere kalt Love Generation), som blant annet deltok i Melodifestivalen i 2011 og 2012.
I 2008 forsøkte hun seg i svenske Idol, men gikk ikke videre i konkurransen. Hun deltok i Melodifestivalen 2021 som låtskriver bak «Best of Me» med Efraim Leo. Året etter deltok hun selv med låten «Hold Me Closer». Sangen vant den første delfinalen og vant 12. mars 2022 hele konkurransen med 146 poeng. Som vinner fikk hun representere Sverige i Eurovision Song Contest 2022 i Torino i Italia. Der endte hun på fjerdeplass sammenlagt.
Hun er datter av rockemusikeren Jakob Samuel i gruppen The Poodles. Farfaren er presten og forfatteren Bengt Samuelsson, mens farmoren er dirigenten og komponisten Kerstin Nerbe.


== Diskografi ==
Singler

2013 - «Somewhere» (Jakob Samuel med Cornelia Jakobs)
2016 - «Ta Dig Hit» (Canto med Cornelia Jakobs)
2016 - «Lovers on Film» (Joakim Molitor med Cornelia Jakobs)
2018 - «Late Night Stories»
2019 - «Hanging On»
2020 - «Weight of the World»
2020 - «Dream Away»
2022 - «Hold Me Closer»
2021 - «Jag trodde jag sov» (Linus Hasselberg med Cornelia Jakobs)
2022 - «Fine»Digitalt

2016 - «We Come Alive» (Radio Edit) / «We Come Alive» (Extended Mix) (Manse med Cornelia Jakobs)


== Referanser ==


== Eksterne lenker ==
(en) Offisielt nettsted 
(en) Cornelia Jakobs – kategori av bilder, video eller lyd på Commons 
(en) Cornelia Jakobs på Internet Movie Database 
(en) Cornelia Jakobs på Apple Music 
(en) Cornelia Jakobs på Discogs 
(en) Cornelia Jakobs på MusicBrainz 
(en) Cornelia Jakobs på SoundCloud 
(en) Cornelia Jakobs på Spotify 
(en) Cornelia Jakobs på Songkick 
(en) Cornelia Jakobs på Last.fm 
(en) Cornelia Jakobs på Genius — sangtekster 
(en) Cornelia Jakobs på AllMusic 
Cornelia Jakobs på Facebook 
(en) Cornelia Jakobs på Instagram 
Cornelia Jakobs på YouTube 
Cornelia Jakobs på TikTok
Vasylivka

Vasylivka er også et tidligere navn på byen SnizjneVasylivka (ukrainsk Василівка) er en by i Zaporizjzja oblast (provins) i det sørlige Ukraina. Byen ligger ved bredden av Kakhovkareservoaret ved Dnipro. Byen har omkring 12 771 innbyggere (estimat 2021).Området ble bosatt av zaporizjzjakosakkene i 1740-årene. I 1788 ga Katarina II av Russland regionen til en utleier Vasili Stepanovich Popov, en russisk general hvis navn Vasylivka fortsatt er navnet på herregården han eide. Hans barnebarn bygde Slottet Popov på stedet. Residensen ble besøkt av Anton Makarenko i 1925.
I januar 1989 var innbyggertallet 16 325 ifølge folketellingen i Sovjetunionen.I januar 2013 var befolkningen på 13 996.7. mars 2022 ble Vasylivka ble inntatt av russiske styrker under Russlands invasjon av Ukraina 2022.


== Galleri ==

		
		
		
		


== Referanser ==


== Eksterne lenker ==
(en) Vasylivka – kategori av bilder, video eller lyd på Commons
Ole Kirkeng

Ole Kirkeng (født 1994) er en norsk musiker og låtskriver.
På slutten av 2010-tallet var han bosatt i USA i rundt fem år og studerte der ved Berklee College of Music i Boston og var studio- og turnémusiker. Under USA-oppholdet ga han også ut den digitale EP-en People and Places i 2018. I 2021 hadde han flyttet tilbake til Norge og ga ut EP-en Rocking Chair. For EP-en vant han Spellemannprisen 2021 i klassen country. Han har per 2022 kontrakt med plateselskapet Die With Your Boots On Records.


== Diskografi ==
People and Places (2018) - EP
Rocking Chair (2021) - EP


== Referanser ==


== Eksterne lenker ==
(en) Offisielt nettsted 
(en) Ole Kirkeng på Discogs 
(en) Ole Kirkeng på AllMusic
14. serierunde i 2. divisjon avdeling B 1990


== Kampfakta ==


== Referanser ==


== Kilder ==
Omar Gjesteby

Anton Omar Pedersen Gjesteby (1899–1979) var en norsk fagforeningsmann og politiker (Ap).
Han kom opprinnelig fra Berg i Østfold, men flyttet til Kristiania (Oslo) i sin ungdom. Der ble han raskt aktiv i arbeiderbevegelsen, og fra 1930 til 1945 var han fastlønnet varaformann i Norges Hansels- og Kontorfunksjonærers forbund og formann i Fellesforeningen i Oslo.Gjesteby satt i Oslo bystyre fra 1931 til 1947, fra 1934 også i formannskapet. Sammen med resten av Arbeiderpartiets formannskapsgruppe ble han arrestert av den tyske okkupasjonsmakten i 1940, og dømt til 18 måneders fengsel av «Folkedomstolen». Han ble arrestert igjen i 1942. I 1944 kom han seg over til Sverige, der han arbeidet i Svenska Norgeshjälpen.Gjesteby møtte fast på Stortinget som vararepresentant for Trygve Bratteli 2. november 1953 – 10. januar 1954, og han var også varamann i periodene 1934–1936 og 1950–1953. Han var også styreformann i OBOS 1948–1951, før han drev en manufaktur- og trokotasjeforretning. Fra 1960 til 1972 var Gjesteby sekretær i Rådet for tilsyn med byens utseende.Han ble tildelt St. Hallvard-medaljen i 1974.


== Referanser ==
Den kjære familie (skuespill)

Den kjære Familie (dansk originaltittel: Den kære Familie) er et skuespill av danske Gustav Esmann. Stykket ble uroppført på Det Kongelige Teater i København den 1. mai 1892, og hadde svensk premiere på Dramaten i Stockholm 17. september 1892. Den norske skuespilleren Aagot Ekeby (da Aagot Paulsen) hadde sin scenedebut i dette stykket på Den Nationale Scene i Bergen i 1909.


== Filmatiseringer ==
Den svenske filmen Den kjære familie bygger på Esmanns skuespill. Filmen hadde premiere i 1933, og var regissert av Gustaf Molander. Rollen som Lilli, som er gift med friherre Clas af Leijonstams frue, spilles av norskfødte Tutta Rolf.


== Referanser ==
Sholem Asch

Sholem Asch (yiddish: שלום אַש, polsk: Szalom Asz; født 1. november 1880 i Kutno i Polen, død 10. juli 1957), også transkribert Shalom Ash, var en polsk jødisk romanforfatter, dramatiker og essayist som emigrerte til USA. Han er kjent som en av de mest oversatte forfatterne med yiddish som morsmål.


== Asch på norsk ==
I september 1927 åpnet Agnes Mowinckel sitt nye teater «Balkongen» i Oslo med Sholem Asch' Hevnens gud som åpningsforestilling.


== Bibliografi ==
1904 eller tidligere: A Shtetl (Landsbyen), fortelling
1904: Mitn Shtrom (Med strømmen), roman og skuespill
1907: Got fun Nekomeh (Hevnens Gud), 1907, skuespill
1913: Reb Shloyme Nogid, 1913, roman
1916: Motke Ganev (Tyven Motke), roman
1917: Mary, 1917, skuespill
1917: Der Veg tsu Zikh (Veien til seg selv), 1917, skuespill
1917: Motke Ganev (Tyven Motke), skuespill
1918: Onkl Mozes (Onkel Moses), roman – oversatt til engelsk i 1938
1919: Kiddush ha-Shem, roman – oversatt til engelsk i 1926
1919: Di Muter (Moderen) – oversatt til engelsk i 1930
1921:Di Kishufmakherin fun Kastilien (Heksen fra Castilla)
1922: Der Toyter Mensch (Den døde mannen), 1922, skuespill – oversatt til engelsk i 2021
1924: Urteyl (Dødsdom)
1927: Khaym Lederers Tsurikkumen (Khaym Lederers tilbakekomst)
1931: Schalom Asch, "Rückblick," Jahrbuch (Berlin: Paul Zsolnay Verlag), s. 35–77
1929-1931: Farn Mabul, trilogi (Før flommen) – oversatt til engelsk med tittelen Three Cities i 1933
1933: Gots Gefangene (Guds fanger)
1934: Der T'hilim Yid – oversatt til engelsk med tittelen Salvation (Frelse)
1935: The War Goes On
1936: The Calf of Papers, roman
1937: Bayrn Opgrunt – oversatt til engelsk med tittelen The Precipice
1937: The Mother (Moren), roman
1938: Three Novels (Tre romaner)
1938: Dos Gezang fun Tol (Sangen fra dalen), oversatt til engelsk i 1939
1939: The Nazarene (Nazareeren), roman
1941: What I Believe, essay, 201 sider
1942: Children of Abraham (Abrahams barn), noveller
1942: My Personal Faith, utgitt i London av forlaget George Rutledge & Sons, Ltd
1943: The Apostle (Apostelen), roman
1945: One Destiny: An Epistle to the Christians (Én skjebne: en epistel til de kristne)
1946: East River – denne utgivelsen lå på The New York Times' bestselgerliste i over seks måneder, hvorav én uke som nummer én på listen
1948:Tales of My People, noveller
1949: Mary, roman – handlingen er en annen enn i skuespillet med samme tittel som han utga i 1917
1951: Salvation
1951: Moses, roman
1953: A Passage in the Night (Krysning om natten)
1955: The Prophet (Profeten)


== Familie ==
Sholem Asch var far til Moe Asch (1905–1986), som grunnla plateselskapet Folkways Records, og forfatteren Nathan Asch.


== Referanser ==
Frierflogene naturreservat

Frierflogene naturreservat ligger over innløpet til Kjørholttunnellen, vest for Brevik i Porsgrunn kommune. Området omfatter et egenartet landskap og er av stor verdi for forskning og undervisning. Det rommer både interessant geologi og en rekke representative og verdifulle vegetasjonstyper, herunder kalkfuruskog, lågurtgranskog og edelløvskog.Mot øst omslutter reservatet et landskapsvernområde rundt de fem oppdemte Dammane.
Det er ikke tillatt å endre naturmiljøet. Dyr og planter er vernet, men sanking av bær og matsopp er tillatt. Motorisert ferdsel er forbudt.


== Referanser ==
Teksten var av...

Teksten var av... er en norsk humorserie som gikk på NRK Fjernsyn i 1965. Serien var på fire episoder og omhandlet fire av Norges meste kjente revyforfattere. Det ble gitt en presentasjon av et utvalg av deres viser, monologer og sketsjer - fremført av noen av landets ledende revykunstnere. Revyforfatterne var Arild Feldborg, Arne Svendsen, Finn Bø og Bias Bernhoft. 
Revyene ble fremført av Erik Lassen, Kari Simonsen, Unni Bernhoft, Leif Juster, Einar Rose, Bias Bernhoft, Inger Jacobsen, Rolf Just Nilsen, Arve Opsahl, Arvid Nilssen, Carsten Byhring, Einar Sissener, Per Aabel, Wenche Foss, Henki Kolstad, Mary Svendsen, Willie Hoel, Rolf Gust Larsen, Randi Brænne og Lalla Carlsen.


== Referanser ==
Holtsåsen naturreservat

Holtsåsen naturreservat ligger på østsiden av Eidangerfjorden, sør for Døvika i Porsgrunn kommune.Området rommer en rik variasjon av naturtyper, herunder eikeskog, lindeskog på rasmark og innslag av granblandingsskog. Særlig verdi er knyttet til gamle eiketrær, med tilhørende sjeldne sopparter som er viktig for det biologiske mangfoldet.Det er ikke tillatt å endre naturmiljøet. Dyr og planter er vernet, men ordinær jakt er tillatt, det samme er sanking av bær og matsopp. Motorisert ferdsel er fobudt, og det er heller ikke tillatt å brenne bål.


== Referanser ==
Með hækkandi sól

«Með hækkandi sól» (norsk oversettelse: med den stigende solen) er en sang fra 2022 med den islandske søstertrioen Systur. Den vant den islandske sangkonkurransen Söngvakeppnin 2022 og var Islands bidrag til Eurovision Song Contest 2022 i Torino. 


== Om sangen ==
«Með hækkandi sól» er skrevet av den anerkjente islandske låtskriveren Lovísa Elísabet Sigrúnardóttir, også kjent under pseudonymet Lay Low.Teksten handler om at solen kommer tilbake etter en lang og mørk islandsk vinter. For hver dag etter vintersolverv står solen høyere og høyere på himmelen, og islendingene kaller denne perioden «með hækkandi sól», som kan oversettes til «med solen som står høyere hver dag».Opprinnelig var teksten skrevet fra ståstedet til en islandsk kvinne fra 1700- eller 1800-tallet. Denne kvinnen var i såkalt vistarband, en islandsk livegenskap-ordning som gikk ut på at alle jordløse skulle være ansatt på en gård. En person som ikke eide eller leide eiendom, måtte derfor ta arbeid på gården til en bonde. I et intervju forklarte Sigrúnardóttir at «fattige mennesker ikke egentlig hadde noen kontroll over livene sine, og ble tvunget til å jobbe for andre og leve under deres styre». Hun la også til at teksten kan relateres til mange mennesker, og i mange ulike situasjoner, «som alle ser litt håp når solen står høyere på himmelen, og dagene blir varmere».Sigrúnardóttir skrev sangen med tanke på Söngvakeppnin, og spurte søskentrioen Sigga, Beta og Elín om de ville fremføre den. Søstrene takket ja og vant konkurransen lørdag 12. mars 2022, da under artistnavnet Sigga, Beta og Elín. Med seieren ble «Með hækkandi sól» Islands bidrag til Eurovision Song Contest 2022 i Torino i Italia. Sangen kvalifiserte seg fra semifinale 1, og i finalen endte den opp som nummer 23 av 25 med 20 poeng.


== Listeplasseringer ==


== Referanser ==
Alison Phipps

Alison Phipps er en britisk politisk sosiolog, kjønnsforsker og feministisk teoretiker. Hun er professor i sosiologi ved Newcastle University, og var tidligere professor i kjønnsforskning og instituttleder ved instituttet for kjønnsforskning ved University of Sussex. Hun var leder for Feminist and Women's Studies Association of the UK and Ireland fra 2009 til 2012 og medgrunnlegger av Universities Against Gender-Based Violence. Hun er seniorforsker ved Higher Education Academy. Hennes forskning handler om feministisk teori, seksuell vold, reproduksjon og institusjonelle kulturer. Ifølge Google Scholar har hennes vitenskapelige arbeider blitt sitert over 1800 ganger. Boken Me, Not You introduserer begrepet «politisk hvithet» i analysen av kvinnebevegelsen. Hun fikk i 2015 FWSA Book Prize for boken The Politics of the Body.


== Bøker ==
Women in Science, Engineering and Technology: Three Decades of UK Initiatives (Trentham Books, 2008)
The Politics of the Body: Gender in a Neoliberal and Neoconservative Age (Polity Press, 2014)
Me, Not You: The Trouble with Mainstream Feminism (Manchester University Press, 2020)


== Referanser ==


== Eksterne lenker ==
(en) Offisielt nettsted
Saudade, saudade

«Saudade, saudade» (norsk oversettelse: lengsel, lengsel) er en sang fra 2022 med den portugisiske sangeren og låtskriveren Maro. Hun har skrevet den sammen med den amerikanske låtskriveren John Blanda. Sangen vant den portugisiske sangkonkurransen Festival da Canção 2022, og var Portugals bidrag til Eurovision Song Contest 2022. 


== Om sangen ==
Den portugisiske låtskriveren Maro er bosatt i Los Angeles i USA. Der har hun et musikalsk samarbeid med den amerikanske låtskriveren John Blanda. Sammen komponerte de låten «Saudade, saudade», og Maro skrev teksten som er delvis på engelsk og portugisisk. Hun sendte den deretter inn til den portugisiske allmennkringkasteren RTPs sangkonkurranse Festival da Canção – Portugals svar på Melodi Grand Prix.Den 21. januar 2022 bekreftet RTP at «Saudade, saudade» var blant de 20 bidragene som var plukket ut til å delta i den 56. utgaven av Festival da Canção. Sangen ble utgitt med de andre bidragene samme dag, mens en liveversjon innspilt i studio ble utgitt som singel 7. mars.«Saudade, saudade» vant den portugisiske konkurransen lørdag 12. mars og var Portugals bidrag til Eurovision Song Contest 2022 i Torino i Italia. Den gikk til finalen, og endte til slutt på niendeplass med 207 poeng. Dette var Portugals beste plassering siden seieren i 2017.


== Listeplasseringer ==


== Referanser ==
Kvadraturen Idrettsklubb

Kvadraturen Idrettsklubb (KVIK) er et idrettslag, som satser på vektløfting, stiftet i oktober 2018 i Kristiansand. Klubben er unik som vektløfterklubb på Sørlandet og har medlemmer fra både Arendal, Grimstad, Kristiansand, Lillesand og Mandal. 
Allerede i løpet av sin første år har klubben markert seg med medaljer i norske og nordiske mesterskap. Løftere fra klubben har også satt norske rekorder. Blant klubbens mer kjente og meritterte utøvere er Solfrid Koanda.


== Eksterne lenker ==
Offisielt nettsted
Skywalker Ranch

Skywalker Ranch er en ranch som benyttes av George Lucas til filmproduksjon og teknisk anlegg for Skywalker Sound. Den ligger i Marin County i California.
Ranchen ble kjøpt av Lucas i 1978, og var da kalt Bulltail Ranch. Hensikten var at den skulle anvendes av Lucasfilm som et kreativt fristed. Gjennom flere eiendomsoppkjøp er ranchen blitt utvidet til 19 km².


== Referanser ==


== Eksterne lenker ==
(en) Offisielt nettsted 
(en) Skywalker Ranch – kategori av bilder, video eller lyd på Commons
Nordisk mesterskap

Nordisk mesterskap (NM) er internasjonale sportskonkurranser for deltakere fra de nordiske landene. Vinnerne kåres til nordiske mestere.


== Liste over nordiske mesterskap ==
Nordiske mesterskap i friidrett
Nordisk mesterskap i hurtigløp på skøyter
Nordisk mesterskap i orientering
Nordisk mesterskap i sjakk


=== Boksing ===
Nordisk mesterskap i boksing 1978
Nordisk mesterskap i boksing 1982
Nordisk mesterskap i boksing 1984
Nordisk mesterskap i boksing 1986


=== Skyting ===
Nordisk mesterskap i grovkalibret rifleskyting
Nordisk mesterskap IPSC håndvåpen
Nordisk mesterskap IPSC rifle
Lock Me In

«Lock Me In» (norsk oversettelse: sperr meg inne) er sang fra 2022 som fremføres av det georgiske progressiv rock-bandet Circus Mircus. Sangen ble utgitt 9. mars 2022 på bandets egen YouTube-kanal. Sangen var Georgias bidrag i Eurovision Song Contest 2022 i Torino i Italia.


== Om sangen ==
Sangen er skrevet av bandet selv, en hemmelighetsfull gruppe musikere som møttes på en sirkusskole i Tbilisi. Gruppen ble valgt av Georgias offentlige kringkasting til å representere landet i Eurovision Song Contest 2022, og nyheten ble kunngjort i november 2021.Først i mars 2022 ble sangtittelen kunngjort. Låten og musikkvideoen skulle egentlig ha hatt premiere 10. mars, men planen ble endret på grunn av den pågående krigen i Ukraina. I stedet slapp gruppen lydsporet til sangen, med en svart bakgrunn i stedet for videoen. Videoen blir sluppet senere i mars 2022.


=== Eurovision Song Contest ===
Sangen var Georgias bidrag i Eurovision Song Contest 2022 i Torino. Den deltok i semifinale 2 torsdag 12. mai, der den endte på 18. og siste plass. Siden sangen ikke var blant de ti beste i semifinalen, kvalifiserte den seg ikke til finalen lørdag 14. mai. Dette var tredje gang Georgia endte sist i en semifinale.  
Sceneshowet ble regissert av den internasjonal anerkjente svenske koreografen Emilia Sandquist.


== Referanser ==
William C. Skurla

William Charles Skurla (født 1. juni 1956 i Duluth i Minnesota i USA) er primas for den rutenske gresk-katolske kirke i USA og metropolitan-erkeepark (erkebiskop) for det rutenske katolske erkeeparki Pittsburgh.


== Liv og virke ==


=== Bakgrunn ===
William Charles Skurla studerte ved Columbia University i New York City, og religionsvitenskaper og katolsk teologi ved presteseminaret Maria Immaculata i Northampton i Pennsylvania.


=== Prest ===
Den 1. november 1993 ble han inkardinert i det rutensk-katolske bispedømmet Van Nuys i California.


=== Biskop, erkebiskop, primas ===
Han ble den 19. februar 2002 ble utnevnt til biskop av Van Nuys (allerede da med sete i Phoenix), og ble bispeviet 23. april 2002 av biskopen av Passaic, Andrew Pataki og de medkonsekrerende biskoper av Parma, Basil Myron Schott, og hans egen embedsforgjenger biskop George Martin Kuzma.
Han ble den 6. desember utnevnt til biskop av Passaic for rutenerne, og ble innført i embedet den 29. januar 2008.
Den 19. januar 2012	ble han utnevnt til erkebiskop av Pittsburgh for rutenerne, og innsatt i embedet den 18. april. Han etterfulgte erkebiskop Basil Myron Schott, som døde i august 2010. Skurla ble utnevnt den 19. januar 2012 av pave Benedikt XVI som metropolitan og intronisert i en gudsteneste i Cathedral of St. John the Baptist i Munhall i Pennsylvania den 19. april 2012.Han var dessuten samtidig apostolisk administrator av Parma i Ohio i perioden 7. mai 2016 – 24. juni 2017.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) *bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Marcantonio Colonna (1724–1793) *1762
Kardinal Hyacinthe-Sigismond Gerdil (1718–1802) *1777
Kardinal Giulio Maria della Somaglia (1744–1830) *1788
Kardinal Carlo Odescalchi (1785–1841) *1823
Kardinal Costantino Patrizi Naro (1798–1876) *1828
Kardinal Lucido Maria Parocchi (1833–1903) *1871
Pave Pius X (1835–1914) *1884
Pave Benedikt XV (1854–1922) *1907
Pave Pius XII (1835–1958) *1917
Kardinal Eugène-Gabriel-Gervais-Laurent Tisserant (1884–1972) *1937
Biskop Nicholas Thomas Elko (1909–1991) * 1955
Erkebiskop Stephen John Kocisko (1915–1995) *1956
Biskop Andrew Pataki (1927–2011) *1983
Erkebiskop William C. Skurla (1956–) *2002


== Referanser ==


== Eksterne lenker ==
(en)  Wikiquote: William C. Skurla – sitater
(en) Ruthenian Catholic Archeparchy of Pittsburgh Official Site
Cherbourg-en-Cotentin

Cherbourg-en-Cotentin er en kommune og et underprefektur i departementet Manche i regionen Normandie i det nordvestlige Frankrike.
Kommunen ble opprettet 1. januar 2016 ved sammenslåing av kommunene Cherbourg-Octeville, Équeurdreville-Hainneville, La Glacerie, Querqueville og Tourlaville. Det er den mest folkerike kommunen i departementet.


== Referanser ==


== Eksterne lenker ==
Offisielt nettsted 
(en) Cherbourg-en-Cotentin – kategori av bilder, video eller lyd på Commons 
(en) Cherbourg-en-Cotentin – galleri av bilder, video eller lyd på Commons 
Kommunedata INSEE
La Hague (kommune)

La Hague er en kommune i departementet Manche i regionen Normandie nordvest i Frankrike. Kommunen har sitt navn fra neset La Hague ytterst på halvøya Cotentin.
Kommunen ble etablert 1. januar 2017 ved sammenslåing av de 19 kommunene Beaumont-Hague, Acqueville, Auderville, Biville, Branville-Hague, Digulleville, Éculleville, Flottemanville-Hague, Gréville-Hague, Herqueville, Jobourg, Omonville-la-Petite, Omonville-la-Rogue, Sainte-Croix-Hague, Saint-Germain-des-Vaux, Tonneville, Urville-Nacqueville, Vasteville og Vauville.


== Referanser ==


== Eksterne lenker ==
Offisielt nettsted 
(en) La Hague (commune) – kategori av bilder, video eller lyd på Commons 
Kommunedata INSEE
EM i kortbaneløp på skøyter 1997

EM i kortbaneløp på skøyter 1997 ble arrangert i Malmö i Sverige i 1997.


== Medaljetabell ==
      Vertsnasjon (Sverige)


== Referanser ==